GN-002 กันดั้มดิวนาเมส

* ด้านหน้า
* ด้านหลัง
* GN ฟูลชิลด์
* กันดั้ม MS มูฟวี่ไฟล์

**GN-002 กันดั้มดิวนาเมส** (อังกฤษ: Gundam Dynames, ญี่ปุ่น: ガンダムデュナメス, โรมาจิ: Gandamu de~yunamesu) เป็นกันดั้มรุ่นที่ 3 ของเซเลสเชียลบีอิ้งและเป็นหนึ่งในโมบิลสูทตัวหลักในโมบิลสูทกันดั้มดับเบิ้ลโอซีซั่น 1 ขับโดยล็อกออน สตราทอส (นีล ดีแลนดี้)

## เทคโนโลยีและความสามารถในการต่อสู้

กันดั้มดิวนาเมสมีความสามารถเฉพาะตัวคือความสามารถในการซุ่มยิง เช่นเดียวกับกันดั้มตัวอื่นๆ ดิวนาเมสได้รับการติดตั้ง GN ไดรฟ์อยู่ตรงกลางลำตัวซึ่งให้พลังงานและผลิตอนุภาค GN ได้เกือบไร้ขีดจำกัด อนุภาค GN ได้มอบความคล่องตัวที่โดดเด่นและยังใช้สำหรับอาวุธบีม การปรับความสมดุล และการพรางตัว นอกจากนี้ยังก่อเกิดการรบกวนทางแม่เหล็กไฟฟ้า ทำให้การสื่อสารและเรดาร์ไม่สามารถใช้งานได้ ดิวนาเมสเป็นกันดั้มรุ่นที่ 3 ที่พัฒนาขึ้นโดยใช้ข้อมูลการปฏิบัติงานจาก GNY-002 กันดั้มซาดัลซุดด์ในรุ่นที่ 2 โดยสืบทอดความสามารถในการตรวจจับศัตรูได้อย่างแม่นยำซึ่งจำเป็นต่อการซุ่มยิง

ในการรบ ดิวนาเมสมักรับหน้าที่เป็นพลซุ่มยิงและคอยสนับสนุนคนอื่นๆในทีม อาวุธหลักของมันคือ GN สไนเปอร์ไรเฟิลที่มีพิสัยไกลและทรงพลัง และเมื่อใช้งานปืนไรเฟิลดิวนาเมสจะอยู่ใน "สไนเปอร์โหมด" โดยที่กล้องที่ซ่อนอยู่ในหัวของมันจะถูกเปิดออก และสโคปที่ติดตั้งอยู่บนเพดานห้องนักบินจะช่วยให้สามารถเล็งที่แม่นยำมากขึ้น นอกจากนี้ดิวนาเมสยังมีการติดตั้งอาวุธปืนที่หลากหลาย ทำให้สามารถเข้าร่วมการต่อสู้ระยะประชิดในระยะกลางได้อีกด้วย และปรับให้เข้ากับภารกิจประเภทต่างๆ รวมถึงภารกิจเดี่ยวได้ด้วยเช่นกัน อาวุธมาตรฐานอื่นๆ เช่น GN บีมเซเบอร์จะถูกเก็บไว้บนกระโปรงด้านหลัง GN มิสไซล์ถูกบรรจุไว้ที่หัวเข่าและกระโปรงด้านหน้ารวมแล้ว 24 ลูกและ GN ชิลด์ที่ไหล่ซ้ายสำหรับการป้องกัน สำหรับอาวุธเสริมของมันเช่น GN บีมพิสทอลเป็นปืนพกสำหรับการรบระยะประชิดถึงระยะกลาง

GN ฟูลชิลด์ขนาดใหญ่ที่สามารถหมุดมาคุ้มกันด้านหน้าทั้งหมดคล้ายกับเสื้อคลุม เพิ่มความสามารถในการป้องกัน และ "Super Substratospheric Altitude Gun" ปืนที่มีพิสัยการยิงได้สูงถึงชั้นบรรยากาศ นอกจากการติดตั้ง GN บีมเซเบอร์แล้ว ส่วนกระโปรงด้านหลังของดิวนาเมสยังมี GN เวอร์เนียที่สร้างแรงขับจากการปล่อยอนุภาค สภาพโดยรวมในห้องนักบินของดิวนาเมสไม่ได้แตกต่างจากของกันดั้มรุ่นที่ 3 ตัวอื่นๆซักเท่าไหร่ยกเว้นอยู่สองอย่าง อย่างแรกคืออุปกรณ์สโคปช่วยเล็งซึ่งเก็บไว้ในเพดานซึ่งลดระดับลงเมื่อใช้งาน อย่างที่ 2 คือแท่นวางสำหรับติดตั้งฮาโล่ ซึ่งทำหน้าที่สนับสนุนนักบินของดิวนาเมสเพื่อให้กันดั้มไมสเตอร์สามารถรวบรวมสมาธิในการเล็งยิงเป้าหมายได้อย่างแม่นยำ

อุปกรณ์ทั่วไปหลายอย่างรวมถึงเสาอากาศที่ติดตั้งอยู่บริเวณกระดูกไหปลาร้าของโมบิลสูทซึ่งทำหน้าที่เป็นอุปกรณ์ควบคุมการไหลเวียนของอนุภาค GN ที่เรียกว่า "GN เคเบิ้ล" เป็นสายพลังงานสีม่วงอ่อนที่ทำหน้าที่กระจายอนุภาค GN ไปยังส่วนต่างๆของร่างกายนและเพื่อปรับความสมดุล แล GN คอนเดนเซอร์ที่ถูกติดตั้งไว้ที่หน้าอกและส่วนอื่นๆทั่วร่างกายเพื่อเป็นถังเก็บอนุภาคสำรอง นอกจากนี้ยังมีระบบ "แทรนซั่มซิสเต็ม" ที่สามารถเปิดใช้งานได้ยามฉุกเฉินเพื่อเพิ่มขีดจำกัดความสามารถในการโจมตีและป้องกัน รวมทั้งเพิ่มเอาต์พุตเป็น 3 เท่าของสเปคพื้นฐาน ระบบนี้ยังทำให้กันดั้มส่องแสงเป็นสีแดง และในกรณีของดิวนาเมสคือการเพิ่มความแม่นยำในการยิง อย่างไรก็ตามระบบนี้เป็นดั่งดาบสองคม เนื่องจากประสิทธิภาพของกันดั้มจะลดลงอย่างมากเมื่อเสร็จสิ้นการใช้งานและต้องชาร์จอนุภาคใหม่อีกครั้ง อุปกรณ์เสริมเพิ่มเติมที่ได้รับการพัฒนาสำหรับดิวนาเมส ได้แก่ ชุดปืนไรเฟิลซุ่มยิงใต้น้ำและเซ็นเซอร์ประกอบเป็น GN-002/DG014 กันดั้มดิวนาเมสตอร์ปีโดและ GN-002+GNR-001D  GN อาร์เมอร์ไทป์-D หุ่นรุ่นต่อมาที่สืบทอดความสามารถและพัฒนาขึ้นให้เหนือกว่าในทุกด้านโดยอิงจากข้อมูลการต่อสู้จากกันดั้มดิวนาเมสและเป็นที่รู้จักในชื่อ GN-006 เครูดิมกันดั้ม หลังจากการต่อสู้กับกองกำลังสหประชาชาติและได้รับความเสียหายอย่างหนัก ภายหลังดิวนาเมสจึงได้รับการซ่อมแซมใหม่เป็น GN-002RE กันดั้มดิวนาเมสรีแพร์

## อาวุธที่ติดตั้ง

* **GN สไนเปอร์ไรเฟิล** - ปืนสไนเปอร์ไรเฟิลพิสัยที่เป็นอาวุธหลักของกันดั้มดิวนาเมส มักใช้เมื่อดิวนาเมสอยู่ในโหมดสไนเปอร์ เพื่อเพิ่มความสามารถในการซุ่มยิง แม้จะไม่ความสามารถยิงได้อย่างต่อเนื่อง แต่ก็มีระยะและพลังโจมตีที่เพียงพอที่จะทำลายโมบิลสูทด้วยการยิงเพียงนัดเดียว เมื่อไม่ได้ใช้งานจะติดตั้งอยู่บนไหล่ขวา

* **GN บีมเซเบอร์** - อาวุธต่อสู้ระยะประชิดที่ปล่อยใบมีดบีมที่ทำจากอนุภาค GN เก็บไว้ที่ด้านข้างของ GN เวอร์เนียร์ของดิวนาเมส นอกจากนี้ยังถูกใช้โดยกันดั้มรุ่นที่สามตัวอื่นๆ GN บีมเซเบอร์มีพลังการทำลายในระดับที่สูงมาก นอกจากนี้ยังสามารถใช้งานใต้น้ำได้ ส่วนใหญ่แล้วดิวนาเมสไม่ค่อยได้ใช้อาวุธนี้ซักเท่าไหร่นักยกเว้นตอนโดนศัตรูเข้าประชิดตัว

* **GN บีมพิสทอล** - ปืนพกบีมขนาดเล็ก ดิวนาเมสสามารถติดตั้งบีมพิสทอลได้ทั้งหมด 2 กระบอก ซึ่งจัดเก็บไว้ในซองที่ขาแต่ละข้าง ระยะและพลังการยิงของ GN บีมพิสทอลนั้นด้อยกว่า GN สไนเปอร์ไรเฟิล แต่อัตราการยิงนั้นสูงกว่ามาก ง่ายต่อการจัดการ สามารถใช้งานในระยะประชิดถึงกลางและสามารถจัดการกับศัตรูได้หลายตัว

* **GN มิสไซล์** - อาวุธมิสไซล์จำนวนทั้งหมด 24 ลูก โดย 16 ลูกอยู่ที่เกราะเอวด้านหน้าทั้งสี่ และอีก 8 ลูกที่เข่าทั้งสองข้าง มิสไซล์ทั้งหมดนี้ทำงานในลักษณะเดียวกัน ฝาครอบจะกางออกหลังจากโจมตีเป้าหมายและปล่อยอนุภาค GN ที่ถูกบีบอัดเพื่อทำลายศัตรูจากภายใน มิสไซล์เหล่านี้ไม่ได้มีไว้สำหรับการโจมตีที่แม่นยำ แต่มีไว้สำหรับจัดการกับศัตรูกลุ่มใหญ่ หรือเพื่อขัดขวางไม่ให้ศัตรูเข้ามาใกล้

* **GN ชิลด์** - โล่ขนาดเล็กของดิวนาเมสที่ถูกติดตั้งไว้ที่ไหล่ซ้าย สามารถป้องกันการโจมตีได้เล็กน้อย

* **GN ฟูลชิลด์** - โล่เสริมที่ติดอยู่กับเฟรมบนไหล่ทั้งสองข้าง เกราะรูปทรงเสื้อคลุมที่มีขนาดใหญ่กว่าและมีความสามารถในการป้องกันที่สูงกว่า GN ฟูลชิลล์ สามารถหมุนเพื่อปกป้องด้านหน้า ด้านข้าง หรือด้านหลัง มันสามารถใช้ครึ่งหนึ่งคลุมของร่างกายของกันดั้มไว้ ในขณะที่อีกครึ่งหนึ่งสามารถถูกยิงใส่ศัตรูได้ แม้การเคลื่อนไหวของดิวนาเมสจะถูกจำกัดเมื่อ GN ฟูลชิลด์ถูกติดตั้งไว้ด้านหน้าอย่างสมบูรณ์ แต่สถานะนี้จะทำให้เกิดการป้องกันส่วนหน้าอย่างครอบคลุม อาวุธปืนของดิวนาเมสบางกระบอกยังคงใช้งานได้ในสถานะนี้เนื่องจากส่วนต่างๆ ของ GN ฟูลชิลด์สามารถพลิกเปิดออกด้านนอกได้ ในส่วนของการควบคุม สามารถให้ฮาโล่บังคับฟูลชิลด์แทน เพื่อให้ล็อกออนสามารถรวบรวมสมาธิในการซุ่มยิงได้ การพัฒนา GN ฟูลชิลด์ใช้เวลานานกว่าที่คาดไว้ เนื่องจากความสมดุลระหว่างการทำให้น้ำหนักเบาและปริมาณพลังงานที่ใช้ไปสำหรับการสร้าง GN ฟิลด์บนพื้นผิวนั้นเป็นสิ่งที่ท้าทาย ด้วยเหตุนี้จึงยังไม่ได้นำมาใช้ในช่วงเริ่มของการเข้าแทรกแซง

* **Super Substratospheric Altitude Gun** - อาวุธไม้ตายลับสุดยอดของเซเลสเชียลบีอิ้ง มันคือปืนขนาดใหญ่นี้มีระยะยิงถึงวงโคจร อาวุธนี้ดึงอนุภาค GN จาก GN คอนเดนเซอร์ขนาดใหญ่ มันจำเป็นต้องใช้เวลาชาร์จมากกว่า 20 วินาทีในการยิงแต่ละนัด เพื่อยับยั้งแรงดีดมหาศาลเมื่อทำการยิง ดิวนาเมสจึงได้ติดตั้งเทลยูนิตจากกันดั้มคิวริออสที่ส่วนเอวด้านหลัง เมื่อใช้ปืนนี้ สโคปของปืนนั้นเชื่อมต่อโดยตรงกับกล้องปืนส่วนหน้าผากของดิวนาเมสในสไนเปอร์โหมด

## ระบบที่ติดตั้ง

* **สไนเปอร์โหมด** - ระบบที่จะช่วยเพิ่มความแม่นยำในการยิง โดยส่วนบนของศีรษะจะเลื่อนสูงขึ้นเล็กน้อย และ V-fin จะเลื่อนลงมาที่ตา เผยให้เห็นกล้องปืนขนาดใหญ่ซึ่งติดตั้งอยู่ที่หน้าผาก ใช้งานร่วมกับโมดูลกล้องปืนรูปไรเฟิลที่ติดตั้งอยู่บนเพดานห้องนักบิน

* **ฮาโล่** - หุ่นยนต์ผู้ช่วยทรงกลมที่มี A.I. เป็นของตัวเอง สามารถคิดและตอบโต้สื่อสารได้ ห้องนักบินของดิวนาเมสมีแท่นสำหรับวางฮาโล่ได้ 1 ตัว โดยฮาโล่จะทำหน้าที่ควบคุมอาวุธและระบบต่างๆ แทนกันดั้มไมสเตอร์ เช่น การควบคุมขั้นพื้นฐาน ช่วยปรับองศาการยิง การถ่ายโอนอนุภาค GN GN ฟูลชิลด์ เป็นต้น ฮาโล่ที่ใช้กับดิวนาเมสคือฮาโล่สีส้มและเป็นคู่หูของล็อกออน สตราทอส

* **แทรนซั่มซิสเต็ม** - ระบบพิเศษที่ติดตั้งอยู่ในแบล็คบ็อกซ์ของ GN ไดรฟ์ของแท้ ถูกพัฒนาขึ้นอย่างลับๆ โดยอิโอเลีย เชนเบิร์ก ผู้ก่อตั้งเซเลสเชียลบีอิ้ง ระบบนี้จะช่วยปลดปล่อยความสามารถทั้งหมดของ GN ไดรฟ์ โดยการเร่งอัตราผลิตอนุภาค GN ให้ถึงขีดสุด ทำให้มีพลังโจมตี พลังป้องกัน ความเร็ว รวมถึงสเปคพื้นฐานเพิ่มขึ้นเป็นสามเท่า (ในกรณีของดิวนาเมสคือความแม่นยำและพลังการยิงเพิ่มขึ้น) นอกจากนี้โมบิลสูทจะเรืองแสงเป็นสีแดงและเกิดภาพติดตาขณะเคลื่อนไหว

* **ระบบสนับสนุนจากเวด้า** - ระบบปฏิบัติการหรือ "OS" ของกันดั้มที่เชื่อมต่อกับระบบประมวลผลแบบควอนตัม "เวด้า" เป็นอีกหนึ่งปัจจัยที่ทำให้เซเลสเชียลบีอิ้งและกันดี้มมีความแข็งแกร่งเหนือกว่าชาติใดในโลก ต่อมาเมื่ออเลฮานโดร คอร์เนอร์เข้านึดครองเวด้าและ ตัดการทำงานของ OS กับกันดั้ม ทำให้หลังจากนี้เซเลสเชียลบีอิ้งจะต้องเปลี่ยนไปใช้ระบบปฏิบัติการแบบ Stand-alone ที่สร้างขึ้นมาใหม่แทน ทำให้การปฏิบัติภารกิจยากขึ้นกว่าแต่ก่อนมาก

* **ระบบพรางแสง** - เป็นรูปแบบหนึ่งของการพรางตัวด้วยแสงที่เลียนแบบสภาพแวดล้อมภายนอกเพื่อหลีกเลี่ยงการตรวจจับด้วยตาเปล่า (อาจถูกพบด้วยการตรวจจับแบบอื่นๆ) ระบบได้รับการพัฒนาโดยเซเลสเชียลบีอิ้งและติดตั้งลงในโมบิลสูท ยานอวกาศ และดาวเทียมทรัพยากรหลายแห่งเพื่อการแทรกซึมและซ่อนตัว ระบบนี้ใช้ได้เฉพาะเมื่อตัวเครื่องหยุดนิ่งไม่เคลื่อนไหวเท่านั้น เหมาะสำเหราะการใช้ซ่อนตัวเมื่อไมสเตอร์ต้องลงไปปฏิบัติภารกิจนอกตัวหุ่น

## แกลเลอรี่

### กันพลา

HG00 1/144 GN-002 กันดั้มดิวนาเมสHG00 1/144 GN อาร์มสไทป์-D+กันดั้มดิวนาเมสHG00 1/144 GN-002 กันดั้มดิวนาเมส (แทรนซั่มโหมด)1/100 GN-002 กันดั้มดิวนาเมสMG 1/100 GN-002 กันดั้มดิวนาเมส
## เกร็ดความรู้

* ชื่อของดิวนาเมสมาจากภาษากรีกคำว่า "ไดนามิส (Δύναμης, Dýnamis)" หมายถึง "พลัง"

* ในฉบับอนิเมะซีรีย์ ดิวนาเมสไม่เคยใช้โหมดแทรนซั่มเลยในซีซั่น 1 อย่างไรก็ตาม มีการเปรับเปลี่ยนให้ดิวนาเมสและ GN อาร์เมอร์ไทป์-D ใช้แทรนซั่มในการโจมตียานรบชั้นเวอร์จิเนียทั้ง 3 ลำในฉบับสเปเชี่ยล อิดิชั่น

* ในแนวคิดการออกแบบช่วงแรกๆ เดิมทีจะให้กันดั้มมีคอนเซปต์เป็นหมากรุก และกันดั้มดิวนาเมสจะให้มีโค้ดเนมว่า "Knight Gundam (ตัวม้า/อัศวิน)" และรับตำแหน่งเป็นหัวหน้าทีม มันมีอาวุธหลักเป็นหอกปลายปืนแทนที่จะเป็นสไนเปอร์ไรเฟิล มันยังติดตั้งดาบไว้อีกถึง 7 เล่ม (ซึ่งภายหลังจะกลายเป็นแนวคิดเซเว่นซอร์ดและมอบให้กับเอ็กเซีย) ร่องรอยจากการออกแบบไนท์กันดั้มที่ยังหลงเหลืออยู่คือ GN ฟูลชิลด์ของดิวนาเมสและ Visor ในสไนเปอร์โหมด ในขณะที่องค์ประกอบของเกราะบางส่วนถูกนำไปสร้างเป็นเวอร์ชิว/นาดาเลห์ องค์ประกอบของโครงเรื่องในการส่งต่อความหน้าที่ผู้นำไปยัง Pawn Gundam (คอนเซปต์ดั้งเดิมของเอ็กเซีย)

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)
* วิกิพีเดีย (ภาษาไทย)